Siktet for drap på kone og søster - hevder det var barmhjertighetsdrap
På bakgrunn av mannens forklaringer beskriver politiet i Los Angeles drapene som barmhjertighetsdrap. - Han bestemte seg for å drepe to mennesker på grunn av noe som for ham fremsto som rasjonelt. Men det er ikke riktig gjort overfor de som ønske at disse menneskene skulle leve. Han kan ikke ta den avgjørelsen, sier politiførstebetjent Paul Vernon til AP.Onsdag morgen tok Anderson en drosje til sykehjemmet hvor hans yngre søster hadde vært innlagt de siste fem årene. Kort tid etter hørte ansatte og pasienter et skudd fra området der Lisa Nave (58) lå innlagt sammen med to andre, bevisstløse, pasienter. Da politiet ankom, fant de en revolver på nattbordet hennes. Broren ventet på gårdsplassen utenfor. - Han overga seg uten motstand, sier Vernon til NBC News. Nave våknet opp fra koma for fire år siden, men hadde siden hatt behov for pleie døgnet rundt. Ifølge politiet responderte hun imidlertid på omgivelsene - og var på bedringens vei. Ifølge politiet ble 58-åringen skutt i hodet mens hun lå i sengen sin. Ingen andre pasienter eller ansatte ble truet.Da familiemedlemmer hørte om drapet, ba de politiet undersøke tilstanden til Andersons kone. Ifølge de bekymrede familiemedlemmene led Bertha Anderson (68) av demens. Da politiet rykket ut til parets leilighet i forstaden Santa Clarita og fant de 68-åringen død. Ifølge politiet ble hun drept med det samme våpenet som ble funnet på sykehjemmet. - Vi mistenker at Anderson drepte henne, og at han deretter dro til sykehjemmet for å drepe sin søster, sier Vernon ifølge NBC News.Naboer beskriver Lance Anderson som en pratsom og vennlig mann som tok godt vare på kona. - Han behandlet henne som en juvel. Hun var så skjør, sier nabo Gale Madrigal til AP. Han sier at Anderson for to uker siden tilbød ham juletreet sitt i plast. 60-åringen skal ha forklart at paret ikke hadde planer for julen. Fredag ble Lance Anderson siktet for drap. Dersom han blir dømt, risikerer han dødsstraff.
Ifølge politiet tok Lance Anderson (60) først livet av sin demente kone. Deretter fortsatte han til sykehjemmet hvor hans pleietrengende søster lå innlagt.